Leitað var afbrigða til að taka á dagskrá fundargerð afgreiðslufundar byggingarfulltrúa frá 4. desember 2019 og beiðni um umsögn um rekstrarleyfi . Var það samþykkt og verða málin tekin fyrir undir 2. og 42. lið . Fundargerð skipulagsnefndar – 1901037 187. fundur skipulagsnefndar haldinn 27. nóvember 2019 , asfgreiða þarf sérstaklega liði 2 - 8. -liður 2 , Skipholt 1 L 205374 og 2 L 205375 ; Lögbýli ; Sameining lóða og stækkun byggingarreits ; Fyrirspurn – 1911044 Lögð er fram fyrirspurn Maríu Þórunnar Jónsdóttur , dags. 29. maí 2019 , móttekið 19. nóvember 2019 , hvort heimilað verði að sameina lóðirnar Skipholt 1 , L 205374 , og Skipholt 2 , L 205375 , í landi Kjaransstaða í Bláskógabyggð . Einnig er óskað eftir að lóðunum verði breytt í landbúnaðarland þar sem fyrirhugað er að á þeim verði stofnað lögbýli . Sveitarstjórn tekur jákvætt í fyrirspurnina og telur að stofnun lögbýlis sé heppileg vegna nálægðar landsspildna við vegtengingu . Landið er í gildandi aðalskipulagi Bláskógabyggðar 2015 - 2027 skilgreint sem landbúnaðarland . - liður 3 , Drumboddsstaðir 1 lóð 1 ( L 221321 ) ; umsókn um byggingarleyfi ; véla - og verkfærageymsla – 1911018 Í framhaldi af afgreiðslufundi byggingarfulltrúa þann 20. nóvember 2019 er lögð fram umsókn Friðriks Friðrikssonar fyrir hönd Straumhvarf ehf. um byggingarleyfi til að byggja véla - og verkfærageymslu 169,1 m 2 á íbúðarhúsalóðinni Drumboddsstaðir 1 lóð 1 ( L 221321 ) í Bláskógabyggð . Málinu var vísað til skipulagsnefndar þar sem ekki liggur fyrir deiliskipulag . Sveitarstjórn Bláskógabyggðar gerir ekki athugasemd við að byggingarfulltrúi gefi út byggingarleyfi fyrir véla - og verkfærageymslu með fyrirvara um niðurstöðu grenndarkynningar skv. 44. gr. skipulagslaga nr. 123 / 2010 , fyrir lóðarhöfum aðliggjandi lóða . -liður 4 , Gullfoss 1 - 2 , L 167192 ; Friðlandið ; Snjóvarnargirðing ; Framkvæmdaleyfi – 1911039 Lögð er fram umsókn Valdimars Kristjánssonar , dags. 1. október 2019 , fyrir hönd Umhverfisstofnunar , um framkvæmdaleyfi vegna tilraunaverkefnis við stiga á Friðlandinu Gullfoss . Óskað er eftir að reisa snjóvarnargirðingu vegna tilraunaverkefnisins sem fjarlægt verður vorið 2020 . Alls er um að ræða 12 metra af girðingu sem fest verður niður með bergboltum og er um að ræða að hæð geti verið allt að 1,5 m . Sveitarstjórn Bláskógabyggðar samþykki framkvæmdina og felur skipulagsfulltrúa að gefa út framkvæmdaleyfi í samræmi við reglugerð nr. 772 / 2012 og fyrirliggjandi gögn umsækjanda . -liður 5 , Eyvindartunga ; Frístundabyggð neðan Laugarvatnsvegar ; Aðalskipulagsbreyting – 1807011 Lögð er fyrir að nýju skipulags - og matslýsing vegna aðalskipulagsbreytingar í landi Eyvindartungu . Í ljós kom að gefin var upp , vegna mistaka , röng stærð á stækkun frístundasvæðisins F23 . Stærð svæðisins verði stækkað um 16 ha en ekki 6 ha eins og fram kemur í eldri útgáfu . Annað er óbreytt í greinargerðinni . Sveitarstjórn Bláskógabyggðar samþykkir fyrirliggjandi lýsingu EFLU dagsetta 20. nóvember 2019 , sem skýrir væntanlega breytingu á gildandi aðalskipulagi Bláskógabyggðar 2015 - 2027 , skv. 1. mgr. 36. gr. skipulagslaga nr. 123 / 2010 . Skipulagsfulltrúa er falið að senda Skipulagsstofnun lýsinguna til umsagnar skv. 1. mgr. 30. gr. skipulagslaga og kynna lýsinguna almenningi skv. sömu grein skipulagslaga . -liður 6 , Ferjuholt 12 L 203689 ; Stækkun byggingarreits ; Fyrirspurn – 1911045 Lögð er fram fyrirspurn Rebecca Schonobl , dags. 12. nóvember 2019 , um hvort heimilað verði að verði að stækka byggingarreit til samræmis hvað almennt gerist á skipulögðum svæðum þ.e. 10 metra frá lóðamörkum . Lóðin sem um ræðir er Ferjuholt 12 , L 203689 , sem stækkuð hefur verið um rúmlega 4000 fermetra . Sveitarstjórn Bláskógabyggðar tekur jákvætt í erindið og heimilar að byggingareitur verði stækkaður og einnig heimilað að gerð verði óveruleg breyting á deiliskipulagi skv. 2. mgr. 43. gr. skipulagslaga 123 / 2010 , og að breytingartillagan verði grenndarkynnt lóðarhöfum aðliggjandi lóða . -liður 7 , Efsti-Dalur 1 L 167630 ; Efsti-Dalur 1B , Hlauptunga , Efsti-Dalur 1 vegsvæði ; Hlauptunga 1 - 6 og Setberg 1 - 2 ; Landskipti og sameining lóða – 1903023 Lögð fram umsókn Ólafs Björnssonar f.h. landeigenda , dags. 22. nóvember 2019 , ásamt uppdráttum og greinagerð frá Eflu . Óskað er eftir staðfestingu á afmörkun jarðarinnar Efsti-Dalur 1 , L 167630 , ásamt afmörkun þriggja þegar stofnaðra lóða , L 167736 , L 167737 og L 167738 , úr jörðinni þar sem nákvæm afmörkun þeirra hefur ekki legið fyrir áður . Jörðin er í dag skráð með stærðina 591,3 ha en skv. nákvæmari afmörkun er hún 621,1 ha að stærð að teknu tilliti til afmarkana þegar stofnaðra sumar - og íbúðarhúsalóða . Einnig er sótt um skiptingu jarðarinnar í þrjá hluta milli núverandi eigenda og eitt sameiginlegt vegsvæði með nýrri vegtengingu við Laugarvatnsveg ( 37 ) . Samhliða skiptingunni liggja fyrir umsóknir viðkomandi eigenda um sameiningu annars vegar lóðanna Setberg 1 og 2 inn í Efsta-Dal 1 og hins vegar lóðanna Hlauptunga 1 - 6 inn í landið Hlauptunga sem þær eru innan afmörkunar skv. skiptingu . Fyrir liggur samþykki Vegagerðarinnar á vegtengingunni með undanþágu frá veghönnunarreglum að uppfylltum skilyrðum sem fram koma í umsögn dags. 18. október 2019 . Gert er ráð fyrir samþykki allra hagsmunaaðila á landamerkjum í greinagerð frá Eflu dags. 21. nóvember 2019 . Skipulagsnefnd UTU gerir ekki athugasemd við erindið í samræmi við fyrirliggjandi umsóknir og gögn , með fyrirvara um samþykki eigenda aðliggjandi landeigna á landamerkjum . Ekki er gerð athugasemd við staðfangið Hlauptunga . Þá er ekki gerð athugasemd við staðfestingu landskipta skv. 13. jarðalaga . Sveitarstjórn Bláskógabyggðar samþykkir fyrirliggjandi umsóknir . -liður 8 , Stíflisdalur 2 L 170166 ; Stíflisdalur 2A ; Stofnun lóðar – 1911046 Lögð fram umsókn Sigríðar H. Sigurbjörnsdóttur , dags. 12. júlí 2019 um stofnun 5.200 fm lóðar utan um þegar byggt íbúðarhús í landi Stíflisdals 2 L 170166 skv. lóðablaði . Ekki er gerð athugasemd við landskipti skv. 13. gr. jarðalaga . Sveitarstjórn Bláskógabyggðar samþykkir fyrirliggjandi umsókn . Fundargerðin staðfest . Fundargerð skipulagsnefndar – 1901037 188. fundur skipulagsnefndar haldinn 12. desember 2019 , afgreiða þarf liði 3 , 5 og 6 sérstaklega . -liður 3 , Miðholt 2 - 12 ; Deiliskipulagsbreyting – 1912008 Ásta Stefánsdóttir f.h . Bláskógabyggðar leggur fram umsókn og tillögu að óverulegri breytingu á gildandi deiliskipulagi þéttbýlis í Reykholti , Bláskógabyggð . Breytingin tekur lóðarinnar Miðholt 2 - 12 , sem áður gerði ráð fyrir sex íbúða raðhúsi . Lóðinni verður skipt upp í tvær lóðir sem fá númerin 10 og 12 . Heimilt verður að byggja á hvorri lóð , fjögurra íbúða raðhús . Sveitarstjórn Bláskógabyggðar samþykkir óverulega breytingu á gildandi deiliskipulagi skv. 2. mgr. 43. gr. skipulagslaga nr. 123 / 2010 og að tillagan verði grenndarkynnt skv. 44. gr. skipulagslaga nr. 123 / 2010 . - liður 5 , Vatnsleysa land B L 188581 ; Breytt notkun lands innan frístundasvæðis F67 ; Aðalskipulagsbreyting – 1901019 Lögð fram umsögn umhverfisstofnunar 27.9.2019 til afgreiðslu og umfjöllunar . Í umsögn Umhverfisstofnunar er bent á að land það sem breyta á í landbúnaðarland , njóti sérstakrar verndar skv. 61. gr. laga um náttúruvernd nr. 60 / 2013 . Sveitarstjórn áréttar að uppbygging á svæðinu mun einungis ná yfir svæði sem er afmarkað sem byggingarreitur . -liður 6 , Kjarnholt 3 L 167129 ; Ferðaþjónusta , frístundabyggð og íbúðir ; Deiliskipulag – 1903026 Lög fram í samræmi við 1. mgr 42. gr. skipulagslaga nr. 123 / 2010 , umsögn Skipulagsstofnunar dags. 30.10.2019 , til afgreiðslu og umsagnar . Skipulagsstofnun gerir athugasemdir við að sveitarstjórn Bláskógabyggðar hafi ekki rökstutt með nægjanlega ítarlegum hætti svör við athugasemdum sem bárust í kjölfar auglýsingar á deiliskipulagi fyrir Kjarnholt 3 , í Bláskógabyggð . Sveitarstjórn Bláskógabyggðar bregðist við umsögn Skipulagsstofnunar með eftirfarandi hætti : Deiliskipulagið er í samræmi við staðfest Aðalskipulag Bláskógabyggðar 2015 - 2027 . Fyrirhugað deiliskipulag samræmist því markmiði aðalskipulags Bláskógabyggðar 2015 - 2027 , að stuðlað verði að nýjum atvinnutækifærum á sviði verslunar - og þjónustu og styrkari þjónusta við ferðamenn verði efld og afþreyingarmöguleikum fjölgað til að fjölga atvinnutækifærum og renna stoðum undir byggð , ( sbr. kafla 2.4.3 Verslun og þjónusta ) . Reynt verður eftir bestu getu að minnka neikvæð umhverfisáhrif með því að mannvirki skuli falla sem mest að svipmóti lands og lita - og efnisval miðað við náttúrulega liti . Aðalfundur Heilbrigðisnefndar Suðurlands , haldinn 24. október 2019 , ásamt afriti af dómi Landsréttar í máli Krónunnar gegn Sveitarfélaginu Árborg og Heilbrigðiseftirliti Suðurlands . Fundargerðin lögð fram , ásamt afriti dóms Landsréttar . Deiliskipulag fyrir Laugarvatn , starfshópur – 1809017 Fundargerðir ( minnisblöð ) vegna vinnu starfshóps um gerð deiliskipulags fyrir Laugarvatn . Erindi Þjóðskrár Íslands , dags. 4. desember 2019 , varðandi þjónustusamning vegna álagningarkerfis fasteignagjalda . Sveitarstjórn samþykkir samninginn og felur sveitarstjóra að undirrita hann . Samningur um afsetningu úrgangs – 1912002 Boð Terru hf , dags. 9. desember 2019 , um þjónustu við afsetningu úrgangs þar sem ekki verður tekið við óendurvinnanlegum úrgangi frá Suðurlandi í Fíflholtum og Stekkjarvík frá og með næstu áramótum . Á fundi sveitarstjórnar þann 21. nóvember 2019 voru lögð fram drög að samningi við Íslenska gámafélagið vegna móttöku á almennum blönduðum úrgangi sem ætlunin er að fara til orkuvinnslu erlendis . Þrjú sveitarfélög í Árnessýslu njóta þjónustu Terra , áður Gámaþjónustunnar , hvað varðar sorphirðu , Hveragerðisbær , Grímsnes - og Grafningshreppur og Bláskógabyggð . Hefur Terra séð um að koma blönduðum úrgangi þessara sveitarfélaga í förgun annað hvort í Fíflholtum eða í Stekkjarvík en á þessum tveimur stöðum var í gildi samkomulag milli Sorpstöðvar Suðurlands og viðkomandi urðunarstaðar . Þeim samningi hefur nú verið sagt upp og því eru þau mál enn og aftur í uppnámi . Í því ljósi hefur Íslenska gámafélagið boðið sveitarfélögum á Suðurlandi að blandaður úrgangur frá þeim verði fluttur erlendis til brennslu . Í bréfi frá Terra sem er lagt fram á fundinum fullvissar fyrirtækið sveitarfélögin um að afsetning á blönduðum úrgangi frá Bláskógabyggð verði á næsta ári í ásættanlegum farvegi og eftir fremsta megni verði leitast við að finna farveg fyrir blandaðan úrgang innanlands . Terra leggur jafnframt ríka áherslu á að reynt verði eins og nokkur er kostur að auka flokkun í sveitarfélaginu við upprunastað enda sé það langbest frá umhverfislegu og fjárhagslegu sjónarmiði . Sveitarstjórn samþykkir að ekki verði gerðar breytingar á afsetningu sorps frá því sem nú er og að Terra verði áfram sá aðili sem tryggi að slíkt sé gert með ásættanlegum hætti . Samningur um útflutning á sorpi – 1911037 Boð Íslenska gámafélagsins hf um gerð samnings um útflutning á úrgangi þar sem ekki verður tekið við óendurvinnanlegum úrgangi frá Suðurlandi í Fíflholtum og Stekkjarvík frá og með næstu áramótum . Áður á dagskrá á 246. fundi . Sveitarstjórn þakkar Íslenska gámafélaginu fyrir erindið , ákveðið hefur verið að halda áfram samstarfi við Terra hf um afsetningu úrgangs frá Bláskógabyggð . Lántökur vegna Byggðasafns Árnesinga 2020 – 1912008 Erindi safnstjóra Byggðasafns Árnesinga , dags. 2. desember 2019 , vegna fyrirhugaðrar lántöku . Ákvörðun sveitarstjórnar um að veita stofnun / félagi sem sveitarfélagið á í samvinnu við önnur sveitarfélög , einfalda ábyrgð vegna lántöku þess hjá Lánasjóði sveitarfélaga og hún tryggð með tekjum sveitarfélagsins : Bláskógabyggð samþykkir hér með að veita einfalda ábyrgð á sínum hluta vegna lántöku stofnunar Héraðsnefndar Árnesinga , Byggðasafni Árnesinga hjá Lánasjóði sveitarfélaga að upphæð 120.000.000 kr. til allt að 15 ára . Er ábyrgð þessi veitt sbr. heimild í 2. mgr. 69. gr. sveitarstjórnarlaga nr. 138 / 2011 , og er hún óskipt ( in solidum ) gagnvart kröfuhafa , en innbyrðis skiptist hún í hlutfalli við eignarhluti í Byggðasafni Árnesinga . Bláskógabyggð veitir lánasjóðnum veð í tekjum sínum til tryggingar þeirri ábyrgð , sbr. heimild í 2. mgr. 68. gr. sömu laga . Ábyrgðin tekur til allra greiðslna sem og hvers kyns kostnaðar sem hlýst af vanskilum . Er lánið tekið til að ljúka framkvæmdum á fasteigninni Búðarstígur 22 sbr. 3. gr. laga um stofnun opinbers hlutafélags um Lánasjóð sveitarfélaga nr. 150 / 2006 . Sveitarstjórn Bláskógabyggðar skuldbindur hér með sveitarfélagið sem eiganda Byggðasafns Árnesinga til að breyta ekki ákvæði samþykkta stofnunar sem leggur hömlur á eignarhald að félaginu að því leyti að félagið megi ekki fara að neinu leyti til einkaaðila . Fari svo að Bláskógabyggð selji eignarhlut í Byggðasafni Árnesinga til annarra opinberra aðila , skuldbindur Bláskógabyggð sig til að sjá til þess að jafnframt yfirtaki nýr eigandi á sig ábyrgð á láninu að sínum hluta . Jafnframt er Ástu Stefánsdóttur , kt. 251070-3189 , veitt fullt og ótakmarkað umboð til þess að staðfesta f.h . Bláskógabyggðar veitingu ofangreindrar ábyrgðar með áritun á lánssamninginn . Beiðni um vilyrði fyrir lóð við Einbúa , Krikinn þjóðmenningarsetur – 1810008 Beiðni Þórarins Þórarinssonar , dags. 6 desember 2019 , um framlengingu á vilyrði fyrir lóð við Einbúa . Sveitarstjórn samþykkir framlengingu á vilyrði fyrir lóðinni til sex mánaða , eða til loka maí 2020 . Samningur um afnot af landi fyrir óvirkan úrgang – 1911057 Samningur , dags 20.11.19 , við Eyvindartungu ehf um land til að urða óvirkan úrgang , til staðfestingar . Sveitarstjórn samþykkir samninginn . Beiðni um samning eða samstarfsyfirlýsingu vegna verndunar hraunhella – 1802018 Erindi Hellarannsóknafélags Íslands , beiðni um samstarfssamning , áður á dagskrá á 226. fundi Sveitarstjórn samþykkir fyrirliggjandi samning og felur oddvita að undirrita hann . Verðkönnun vegna trygginga sveitarfélagsins 2019 – 1910036 Niðurstöður verðkönnunar vegna trygginga fyrir Bláskógabyggð . Lagt var fram yfirlit yfir niðurstöðu verðkönnunar vegna trygginga fyrir sveitarfélagið . Sveitarstjórn samþykkir að taka tilboði Sjóvár í tryggingar og felur sveitarstjóra að undirrita samning við tryggingafélagið . Skáknámskeið á landsbyggðinni – 1912011 Erindi Birkis Karls Sigurðssonar , dags. 24. nóvember 2019 , þar sem kynnt eru skáknámskeið fyrir ungmenni og fullorðna . Sveitarstjórn vísar erindinu til ungmennaráðs til umsagnar . Samþykktir um stjórn Bláskógabyggðar – 1912015 Samþykktir um stjórn Bláskógabyggðar , breytingar á nefndaskipan , fyrri umræða Samþykkt að vísa tillögu um breytingar á samþykktum til síðari umræðu . Gjaldskrá sorphirðu fyrir árið 2020 , síðari umræða Óttar Bragi Þráinsson lagði til að ekki verði innheimt sorphirðu og sorpeyðingargjald fyrir brúnu tunnuna í þeim tilvikum sem fólk nýtir hana ekki , hann leggur jafnframt til að hvatt verði til að fara í átak til moltugerðar . Tillagan var borin undir atkvæði og greiddu ÓBÞ og EMS atkvæði með tillögunni , en á móti HK , RAP , GSM , AG og VS . Framlögð gjaldskrá var borin undir atkvæði og samþykkt með 6 atkvæðum , ÓBÞ greiddi atkvæði gegn tillögunni og óskaði eftir að gera grein fyrir atkvæði sínu : Ég er samþykkur gjaldskránni að öðru leyti en því að ég er andvígur gjaldtöku fyrir brúnu tunnuna . Gjaldskrá mötuneytis fyrir árið 2020 , síðari umræða Sveitarstjórn samþykkir framlagða gjaldskrá . Áfram verði gjaldfrjálst í mötuneyti fyrir börn á leik - og grunnskólaaldri . Fjárhagsáætlun 2020 og þriggja ára áætlun 2021 - 2023 , síðari umræða Fjárhagsáætlun 2020 – 2023 fyrir sveitarfélagið Bláskógabyggð lögð fram til lokaumræðu og afgreiðslu . Sveitarstjóri gerði grein fyrir fjárhagsáætluninni og skýrði ýmsa liði . Helstu forsendur fjárhagsáætlunar fyrir árið 2020 eru eftirfarandi : 1 . Útsvar : Útsvar fyrir árið 2020 verði 14,52% . 2 . Verðlag : Gert er ráð fyrir 2,6% verðbólgu skv. þjóðhagsspá frá því í nóvember . 3 . Aðrar forsendur : Gert er ráð fyrir 1% fjölgun íbúa . 4 . Fasteignagjöld : Álögð fasteignagjöld 2020 verða sem hér segir : i ) Fasteignaskattur : A-liður Fasteignaskattur íbúðarhúsnæðis eins og það er skilgreint í a-lið 3. mgr. 3. gr. laga nr. 4 / 1995 verður 0,5% af heildarfasteignamati . B-liður Fasteignaskattur af opinberum byggingum eins og þær eru skilgreindar í b-lið 3. mgr. 3. gr. laga nr. 4 / 1995 verður 1,32% af heildarfasteignamati . C-liður Fasteignaskattur atvinnuhúsnæðis og annarra eigna eins og þær eru skilgreindar í c-lið 3. mgr. 3. gr. laga nr. 4 / 1995 verður 1,50% af heildarfasteignamati . Afsláttur sem er veittur tekjulágum elli - og örorkulífeyrisþegum sem eiga lögheimili í viðkomandi fasteign fer eftir samþykkt um tekjuviðmið sem samþykkt var í sveitarstjórn Bláskógabyggðar þann 7. apríl 2011 . ii ) Vatnsgjald : Vatnsgjald verður 0,3% af heildarfasteignamati eigna sem tengst geta vatnsveitu sveitarfélagsins . Hámarksálagning verður 55.811 á sumarhús og íbúðarhús . Lágmarksálagning verður 16.743 . iii ) Gjaldskrá fyrir fráveitu og hreinsun rotþróa í Bláskógabyggð : Fráveitugjald verði 0,25% af heildarfasteignamati eigna sem tengjast fráveitukerfum sveitarfélagsins . Sveitarfélagið innheimtir árlega rotþróargjald til niðurjöfnunar á kostnaði við tæmingu rotþróa , skv. 18. gr. samþykktar um fráveitur og rotþrær í Bláskógabyggð . Árlegt rotþróargjald þar sem tæming á sér stað þriðja hvert ár skal vera eftirfarandi : Rotþró 0 -6000 lítra kr. 10.630 . Rotþró 6001 lítra og stærri kr. 2.363 pr. / m 3 Árlegt rotþróargjald þar sem tæming á sér stað annað hvert ár skal vera eftirfarandi : Rotþró 0 -6000 lítra kr. 15.940 Rotþró 6001 lítra og stærri kr. 3.545 pr. / m 3 Árlegt rotþróargjald þar sem tæming á sér stað á hverju ári skal vera eftirfarandi : Rotþró 0 -6000 lítra kr. 31.890 . Rotþró 6001 lítra og stærri kr. 7.092 pr. / m 3 Fyrir aukalosun , að beiðni eiganda , skal innheimta gjald kr. 39.500 fyrir hverja losun af rotþró 0 ? 6000 lítra . Fyrir aukalosun , að beiðni eiganda , skal innheimta gjald kr. 7.092 fyrir hvern rúmmetra , ef rotþró er 6001 lítra eða stærri . Að auki skal greiða kr. 512 fyrir ekinn kílómetra fyrir aukalosun . Grunnvísitala gjaldskrárinnar er byggingarvísitala ( grunnur 2010 ) í október 2019 , 146,3 stig . Afsláttur sem er veittur tekjulágum elli - og örorkulífeyrisþegum sem eiga lögheimili í viðkomandi fasteign fer eftir samþykkt um tekjuviðmið sem samþykkt var í sveitarstjórn Bláskógabyggðar þann 7. apríl 2011 . iv ) Lóðarleiga : Lóðarleiga verði 1% af fasteignamati lóða . Allir fasteignaeigendur sem greiða sorpeyðingargjald fyrir íbúðarhúsnæði og frístundahúsnæði fá afhent klippikort sem veitir þeim gjaldfrjálsan aðgang að gámastöð í 12 skipti á ári , fyrir samtals 4,5 m³ . Allir fasteignaeigendur sem greiða sorpeyðingargjald fyrir lögbýli fá afhent klippikort sem veitir þeim gjaldfrjálsan aðgang að gámastöð í 12 skipti á ári , fyrir samtals 9 m³ . Allir fasteignaeigendur sem greiða sorpeyðingargjald fyrir fyrirtæki fá afhent klippikort sem veitir þeim gjaldfrjálsan aðgang að gámastöð í 12 skipti á ári , fyrir samtals 9 m³ . Umframmagn er gjaldskylt á móttökustöð , miðast við m³ þess úrgagnsmangs sem afsett er . Allur úrgangur er gjaldskyldur við afsetningu nema brotamálmar og úrgangur sem ber úrvinnslugjald Úrvinnslusjóðs . Fyrirtæki , lögbýli eða frístundahúsafélög sem afsetja rekstrarúrgang á móttökustöðvum eða nýta þjónustu verktaka vegna hirðingar og eyðingar úrgangs vegna atvinnureksturs skulu greiða móttökugjald á móttökustöð eða verktaka fyrir þá þjónustu . Gjaldtaka á móttökustöð eða gjaldtaka þjónustuverktaka er ekki hluti af gjaldi sveitarfélagsins skv. 2. og 3. gr gjaldskrár þessarar . Gjaldtaka á móttökustöð miðast við m 3 þess úrgangsmagns sem afsett er . Allur úrgangur er gjaldskyldur við afsetningu nema brotamálmar og úrgangur sem ber úrvinnslugjald Úrvinnslusjóðs . Móttökugjald á einn m³ af flokkuðum eða óflokkuðum úrgangi 5.500 kr . Gjalddagar fasteignagjalda verði 6 talsins , innheimt mánaðarlega frá 1. febrúar 2020 . Eindagar eru 30 dögum eftir gjalddaga . 5 . Gjaldskrár aðrar : a ) Gjaldskrá leikskóla Bláskógabyggðar hækkar um 2,5% frá og með janúar 2020 . b ) Gjaldskrá mötuneytisins í Aratungu , hækkar um 2,5% á mat til starfsmanna , eldri borgara og kostgangara . 2020 : Gjald til starfsmanna verði 675 kr . Gjald til kostgangara verði 2.119 með 11% vsk. 2020 : 10 miða kort starfsmanna verði 6.750 kr. 10 miða kort kostgangara verði 21.190 með 11% vsk . Frítt verður fyrir börn á leik - og grunnskólum sveitarfélagsins . c ) Gjaldskrá íþróttamannvirkja verður óbreytt á milli áranna 2019 og 2020 . d ) Gjaldskrá Bláskógaveitu ( hitaveitu ) notkunargjöld hækka um 2,5% . Lögð var fram eftirfarandi greinargerð með fjárhagsáætlun fyrir árið 2020 og þriggja ára áætlun 2021 - 2023 : Greinargerð með fjárhagsáætlun fyrir árið 2020 og þriggja ára áætlun 2021 - 2023 Fjárhagsáætlun Bláskógabyggðar fyrir árið 2020 er lögð fram til síðari umræðu í sveitarstjórn fimmtudaginn 12. desember 2019 . Grunnur fjárhagsáætlunar 2020 - 2023 byggir á áætlun 2019 með viðaukum og útkomuspá . Almenna reglan er að tölulegur hluti fjárhagsáætlunar ræður ef misræmi kann að vera á milli texta í greinargerð og tölulega hlutans . I Fjárhagsáætlun 2020 Í fjárhagsáætlun fyrir árið 2020 , eins og hún er lögð fram til síðari umræðu í sveitarstjórn , er áætlað að rekstrarafgangur verði 93,6 millj.kr. eftir fjármagnsgjöld , afskriftir og skatta . Líkt og var í lok síðasta árs er enn nokkur óvissa um þróun launaliðar á næsta rekstrarári , en ekki hefur tekist að ljúka gerð kjarasamninga við marga hópa starfsmanna sveitarfélaga . Í fjárhagsáætluninni er gert ráð fyrir fjármagni til að mæta kjarasamningshækkunum , a.m.k. að hluta . Í fjárhagsáætluninni er fylgt áætlun Jöfnunarsjóðs sveitarfélaga um þróun greiðslna úr Jöfnunarsjóði og horft til áætlunar Sambands íslenskra sveitarfélaga um þróun útsvarstekna . Hvað útsvarið varðar er gert ráð fyrir 3,5% hækkun frá áætlun ársins 2019 . Rekstrarútgjöld hækka milli ára vegna áhrifa af kjarasamningsbundnum launahækkunum , fjölgunar stöðugilda og vegna hækkana á ýmsum liðum sem snúa að vöru - og þjónustukaupum . Rekstrarafgangur fyrir fjármagnsgjöld og skatta er áætlaður 141,8 millj.kr. og veltufé verði 139,7 millj.kr. eða 11,7% af heildartekjum . Rekstur einstakra málaflokka verður með sambærilegu sniði á árinu 2020 og verið hefur á árinu 2019 . Í byrjun nýs árs verða áætlanir um rekstur grunnskólanna á Laugarvatni og í Reykholti teknar til endurskoðunar í ljósi þeirrar ákvörðunar sveitarstjórnar að breyta fyrirkomulagi kennslu á unglingastigi frá og með næsta skólaári . Skólanefnd og skólastjórnendur munu greina áhrif breytinganna á rekstur hvors skóla um sig . Nýtt húsnæði leikskólans Álfaborgar var tekið í notkun í október sl og fylgir því nokkur kostnaður , umfram þann kostnað sem áður var við rekstur leikskólans , svo sem vegna innri leigu til eignasjóðs og annars rekstrarkostnaðar húsnæðisins . Þá er starfemi skólans rekin í þremur deildum , í stað tveggja áður og börnum hefur fjölgað nokkuð . Á móti kemur að greiðslur til nágrannasveitarfélaga vegna leikskólavistar barna með lögheimili í Bláskógabyggð falla niður . Á árinu 2019 var ákveðið að auka mönnun í íþróttamannvirkjum í Reykholti , til að uppfylla kröfur eftirlitsaðila , auk þess sem aukið var við opnunartíma . Nokkur aukning er því á rekstrarkostnaði á milli ára . Stöðugildum fjölgar nokkuð í byggðasamlögum og samstarfsverkefnum sem Bláskógabyggð er aðili að , og er tekið tillit til þess í áætluninni . Mikil áhersla er á uppbyggingu og viðhald grunninnviða og áætlað að verja talsverðu fjármagni til hitaveitu , vatnsveitu og fráveitu . Áfram verður unnið að uppsetningu fjarálestrarmæla og innmælingu lagna á vegum Bláskógaveitu . Á árinu 2020 verður lokið við endurskoðun deiliskipulags Laugarvatns og gert ráð fyrir að áfram verði unnið við að deiliskipuleggja lóðir fyrir afréttarhús í eigu sveitarfélagsins , þannig að unnt verði að ljúka samningagerð við ríkið um þær eignir sem liggja innan þjóðlendna . Fjárfestingar eru áætlaðar fyrir um 292,5 millj.kr. nettó á næsta ári . Er það nokkuð lægri fjárhæð en á síðasta ári , enda var þar ráðist í stærstu einstöku framkvæmd sem sveitarfélagið hefur ráðist í um árabil , sem var bygging leikskólans Álfaborgar . Á árinu 2020 verður stórum hluta framkvæmdafjár varið til lagningar ljósleiðara , eða um 140 millj.kr. , en framkvæmdir við það verkefni eru um það bil að hefjast . Þá er gert ráð fyrir að áfram verði umtalsverðum fjármunum varið til viðhalds fasteigna sveitarfélagsins , á það m.a. við um grunnskóla og íþróttamannvirki . Áhersla verður lögð á að byggja upp leikskvæði við grunnskólana á Laugarvatni og í Reykholti og leikvöll í Laugarási . Gert er ráð fyrir framlagi Bláskógabyggðar til að ljúka framkvæmdum við byggingu húsnæðis yfir þau tæki sem sveitarfélögin eiga til verkunar seyru á Flúðum . Haldið verður áfram lokafrágangi gatna og göngustíga í þéttbýliskjörnum sveitarfélagsins og er áætlað að verja 20 millj.kr. til gatnagerðar og 10 millj.kr. til frágangs göngustíga , auk þess sem áætlað er að byrja framkvæmdir við gatnagerð við Brekkuholt í Reykholti , en hönnunarvinnu við það verkefni lýkur í byrjun ársins . Innan eignasjóðs er áætlað að festa kaup á bifreið fyrir áhaldahús og vinna áfram að viðhaldi Hverabrautar 6 - 8 sem hýsir ungmennabúðir UMFÍ . Gert er ráð fyrir fjármagni til hönnunarvinnu vegna endurbóta á sundlauginni í Reykholti og útisvæði við hana , svo og til að meta möguleika á að byggja ofan á hluta íþróttahússins á Laugarvatni . Á sviði fráveitumála er áætlað að veita 4 millj.kr. til hönnunar hreinsistöðvar og lagningar fráveitu í nýja götu í Reykholti . Lengi hefur verið þrýst á að ríkið komi að framkvæmdum sveitarfélaga í fráveitumálum , t.d. með því að endurgreiða virðisaukaskatt af slíkum framkvæmdum og virðist loks sem skriður sé að komast á þau mál , sem getur gert það að verkum að unnt verði að ráðast í nauðsynlegar framkvæmdir í fráveitu á næstu árum . Innan Bláskógaveitu eru áætlaðar fjárfestingar fyrir 27 millj.kr . Vatnsveita Bláskógabyggðar er með áætlaða fjárfestingu fyrir 18 millj.kr . Gert er ráð fyrir lántökum vegna lagningar ljósleiðara og annarra framkvæmda . Áætlað er að greidd verði niður lán að fjárhæð 89,8 millj.kr. en tekin ný lán að fjárhæð 240 millj.kr . Þá er gert ráð fyrir að nýfjárfesting verði fyrir 292 millj.kr . Áætlað er að skuldaviðmið skv. sveitarstjórnarlögum verði áfram langt undir lögboðnu hámarki , sem er 150% , en skv. áætluninni mun það vera um 51,4% í lok ársins 2020 . Hækkar það nokkuð á milli ára þar sem sveitarfélagið hefur þurft að ráðast í lántökur vegna brýnna framkvæmda . Gjaldskrár vegna þjónustugjalda hækka almennt um 2,5% . Gjaldskrá vegna sorphirðu hækkar þó meira , enda hefur orðið breyting á fyrirkomulagi sorphirðu og möguleikum til afsetningar sorps og eykst kostnaður við þann málaflokk talsvert á milli ára . Sorphirðugjöldum og gjöldum skv. gjaldskrá fyrir gámasvæði er ætlað að standa undir kostnaði við sorphirðu og rekstur gámasvæðis . Talsverð aukning hefur verið á sorpmagni og hækka því urðunargjöld , þrátt fyrir aukna flokkun . Íbúar eru hvattir til að minnka sorpmagn sem kostur er , og flokka úrgang eins og sorphirðukerfi sveitarfélagsins gerir ráð fyrir . Tekin verður upp gjaldheimta á gámasvæðum sveitarfélagsins og munu allir greiðendur sorpeyðingargjalds , sem er hluti fasteignagjalda , fá sent svokallað klippikort sem veitir þeim ákveðna inneign á gámasvæðum . Álagningarhlutfall fasteignaskatts á íbúðarhúsnæði er óbreytt á milli ára , 0,5% . Álagningarhlutfall fasteignaskatts atvinnuhúsnæðis hækkar úr 1,42% af fasteignamati í 1,50% . Álagningarhlutfall fráveitugjalds er óbreytt , 0,25% og vatnsgjalds 0,3% , en hámarksgjald vatnsgjalds verður 55.811 á sumarhús og íbúðarhús og lágmarksgjald verður 16.743 . Gjald fyrir hreinsun rotþróa hækkar um 2,5% . Brýnt er að sýna stöðugt aðhald í rekstri til að kostnaður við rekstur málaflokka sé í sem bestu samræmi við þær tekjur sem sveitarfélagið hefur . II Nokkrar lykiltölur Rekstur : Fjárhagsáætlun sem nú liggur fyrir til fyrri umræðu gerir ráð fyrir að rekstrarniðurstaða samstæðunnar án afskrifta og fjármagnsliða sé jákvæð um 141,8 millj.kr . Afskriftir eru áætlaðar 78,4 millj.kr. , fjármagnskostnaður nettó er áætlaður 54 millj.kr . Tekjuskattur vegna Bláskógaveitu reiknast 4,3 millj.kr . Heildarniðurstaða samstæðunnar er því jákvæð um 93,6 millj.kr . Áætlunin gerir ráð fyrir að samanlagðar tekjur A og B hluta verði 1.699,5 millj.kr. á árinu 2020 . Hlutur skatttekna ( útsvar , fasteignagjöld og Jöfnunarsjóður ) í samanlögðum tekjum í A hluta er 1.266,5 millj.kr. eða 74,5% . Samkvæmt áætluninni þá verða skatttekjur ( útsvar , Jöfnunarsjóður og fasteignaskattur ) á íbúa 1.067 þús.kr. og heildareignir á íbúa verða 2.205 þús.kr . Heildarlaunakostnaður er áætlaður 661,2 millj.kr. sem er 38,9% af heildartekjum og 52,2% af skatttekjum . Annar rekstrarkostnaður er áætlaður 817,9 millj.kr . Fjárfestingar : Nettófjárfestingar ársins eru áætlaðar 292 millj.kr . Afborganir lána eru áætlaðar 89,8 millj.kr. og nýjar lántökur eru áætlaðar 240 millj.kr . Í töflunni hér að neðan má sjá skiptingu helstu framkvæmda ( nettó ) á málaflokka : Eignasjóður 103 millj.kr . Fráveita 4 millj.kr . Bláskógaveita 27 millj.kr . Vatnsveita 18 millj.kr . Fjarskiptafélag ( ljósleiðari ) 140 millj.kr . Samtals fjárfesting nettó 292 millj.kr . Á móti framkvæmdum í umferðar - og samgöngumálum koma gatnagerðargjöld og tengigjöld veitna sem dragast frá í fjárfestingaráætlun . III 3ja ára fjárhagsáætlun fyrir árin 2021 – 2023 Þriggja ára áætlun er ekki staðfest fjárhagsáætlun fyrir árin 2021 - 2023 heldur yfirlit yfir það sem er á dagskrá þessi ár . Við fjárhagsáætlanagerð hvers árs fer fram nánari útfærsla á þriggja ára áætlun miðað við þær forsendur sem þá liggja fyrir og því geta fjárhæðir og framkvæmdahraði vegna einstakra verkefna breyst frá því sem fram kemur í þriggja ára áætlun hverju sinni . Þriggja ára áætlun er gerð á föstu verðlagi hvað varðar tekjur og gjöld . Almenna reglan er að tölulegur hluti fjárhagsáætlunar ræður ef misræmi kann að vera á milli texta í greinargerð og tölulega hlutans . Stefnumörkun Til grundvallar þeirri þriggja ára áætlun sem hér er lögð fram liggur fjárhagsáætlun fyrir árið 2019 en jafnframt er byggt á þriggja ára áætlun 2020 - 2023 . Ekki er gert ráð fyrir breytingum í rekstri málaflokka . Fjárfestingar eru áætlaðar fyrir um 600 millj.kr. samtals á tímabilinu 2021 - 2023 og eru fjölbreytt verkefni sem falla þar undir . Áhersla er áfram lögð á að byggja upp innviði samfélagsins og að grunnkerfi þau sem sveitarfélagið rekur , s.s. gatnakerfi og veitur geti annað því álagi sem á þeim er . Helstu forsendur áætlunar 2021 – 2023 Til að unnt sé að setja fram áætlunina hafa ákveðnar forsendur verið lagðar til grundvallar . Þriggja ára áætlun er byggð á áætlun ársins 2020 og er gerð á föstu verðlagi . Skatttekjur Áætlun skatttekna er byggð á áætlun ársins 2020 . Jöfnunarsjóður sveitarfélaga Áætlun á framlögum Jöfnunarsjóðs er byggð á áætlun ársins 2020 . Fasteignaskattur Gert er ráð fyrir óbreyttum tekjum af fasteignaskatti frá árinu 2020 árin 2021 - 2023 . Þjónustutekjur Ekki er gert ráð fyrir hækkun á gjaldskrám vegna þjónustu sveitarfélagsins í áætluninni . Laun Áætlun launa og launatengdra gjalda er byggð á launaáætlun árisins 2020 . Rekstrarkostnaður Áætlun rekstrarkostnaðar er byggð á áætlun ársins 2020 . Helstu niðurstöður áætlunar 2020 – 2023 Helstu kennitölur áætlunarinnar fyrir samstæðureikning ( í þús. króna ) : Samstæða ( A - og B-hluti ) 2020 2021 2022 2023 Rekstrarreikningur Tekjur 1.699.508 1.719.993 1.720.137 1.720.285 Gjöld 1.557.615 1.560.893 1.571.055 1.576.339 Niðurstaða án fjármagnsliða 141.893 159.010 149.082 105.348 Fjármunatekjur og ( fjármagnsgjöld ) ( 43.989 ) ( 49.894 ) ( 47.031 ) ( 44.484 ) Eigið fé og skuldir samtals 2.642.114 2.827.113 2.934.042 2.989.507 Gert er ráð fyrir nettó fjárfestingu í þúsundum króna , sem hér segir : 2020 2021 2022 2023 Eignasjóður 103.050 149.500 76.000 40.000 Fráveita 4.000 40.000 40.000 40.000 Bláskógaveita 27.000 30.000 10.000 10.000 Vatnsveita 18.000 60.000 60.000 60.000 Fjarskiptafélag 140.000 0 0 0 Samtals fjárfesting nettó 292.050 279.500 186.000 150.000 Fjármagnsliðir Fjármagnsliðir eru reiknaðir miðað við þau vaxtakjör sem sveitarfélagið býr við . Fjárfestingar Gert er ráð fyrir fjárfestingum fyrir 279.500 millj.kr. árið 2021 , 186 millj.kr. árið 2022 og 150 millj.kr. árið 2023 . Lántökur Ný langtímalán á árunum 2021 - 2023 eru áætluð 260 millj.kr. og niðurgreiðslur eldri lána eru áætlaðar á sama tímabili 298,9 millj.kr. IV Lokaorð Í fjárfestingarhluta þriggja ára ætlunar er leitast við að forgangsraða verkefnum og dreifa þeim með það að markmiði að halda skuldsetningu sveitarfélagsins sem minnstri og þar með að lágmarka fjármagnskostnað . Sá hluti áætlunarinnar sem snýr að rekstri byggir á því að ekki verði miklar breytingar á rekstri málaflokka milli ára . Nánari útfærsla áætlunar fyrir hvert ár fyrir sig er unnin í fjárhagsáætlun hverju sinni . Forsendur á borð við verðlagsþróun , íbúafjölgun , þróun tekna og útgjalda geta því haft áhrif á áætlun hvers árs fyrir sig . Tekjur sveitarfélagsins hafa vaxið heldur síðustu ár . Íbúum í Bláskógabyggð hefur fjölgað jafnt og þétt og fasteignum fjölgað . Nokkuð hefur borið á skorti á íbúðarhúsnæði , bæði fyrir fólk sem vill koma til starfa hjá sveitarfélaginu , og hjá öðrum aðilum , en um þessar mundir eru talsvert margar íbúðir í byggingu . Þá er ætlunin að hefja framkvæmdir við nýja götu , þannig að nokkrar lóðir verði byggingarhæfar . Hönnun nýrrar götu á grundveli nýlegs deiliskipulags í Reykholti er að ljúka og að lokinni vinnu við deiliskipulag á Laugarvatni verður metið hvar best sé að byrja á gatnagerð skv. því deiliskipulagi . Sveitarfélagið mun því geta aukið framboð byggingarlóða á næstu misserum . Mikil uppbygging hefur verið í ferðaþjónustu innan Bláskógabyggðar síðustu misseri , auk þess sem framkvæmdum við virkjun við Brú er við það að ljúka . Atvinnuleysi mælist lítið innan Bláskógabyggðar , 1,58% , en er að meðaltali 3,4% á landsbyggðinni . Rétt er þó að hafa í huga að hlutfall starfa innan ferðaþjónustunnar og tengdra þjónustustarfa er hátt í sveitarfélaginu , og geta sveiflur í fjölda ferðamanna haft nokkur áhrif á þennan þátt , svo og á útsvarstekjur sveitarfélagsins . Fjárhagsáætlun fyrir árið 2020 hefur verið unnin í góðri samvinnu sveitarstjórnarfulltrúa og stjórnenda . Ber að þakka það óeigingjarna starf sem hér hefur verið unnið . Umræða varð um tillögu að fjárhagsáætlun . Oddviti bar upp fyrirliggjandi tillögu að fjárhagsáætlun Bláskógabyggðar 2020 til 2023 til samþykktar . Tillagan var samþykkt samhljóða og sveitarstjóra falið að annast skil á áætluninni til viðkomandi aðila . Lántökur 2020 – 1912014 Lántökur skv fjárhagsáætlun 2020 Ákvörðun um að taka lán hjá Lánasjóði sveitarfélaga sem tryggt er með veði í tekjum sveitarfélagsins : Sveitarstjórn Bláskógabyggðar samþykkir hér með á sveitarstjórnarfundi að taka lán hjá Lánasjóði sveitarfélaga að höfuðstól allt að kr. 240.000.000 , með lokagjalddaga þann 5. apríl 2034 , í samræmi við þau lánskjör þegar lánið er tekið . Sveitarstjórnin samþykkir að til tryggingar láninu ( höfuðstól , auk vaxta , dráttarvaxta og kostnaðar ) , standa tekjur sveitarfélagsins , sbr. heimild í 2. mgr. 68. gr. sveitarstjórnarlaga nr. 138 / 2011 , nánar tiltekið útsvarstekjum sínum og framlögum til sveitarfélagsins úr Jöfnunarsjóði sveitarfélaga . Er lánið tekið til að fjármagna lagningu ljósleiðara í sveitarfélaginu , gatnagerð , veituframkvæmdir og aðrar framkvæmda ársins , sem felur í sér að vera verkefni sem hefur almenna efnahagslega þýðingu , sbr. 3. gr. laga um stofnun opinbers hlutafélags um Lánasjóð sveitarfélaga nr. 150 / 2006 . Jafnframt er Ástu Stefánsdóttur , sveitarstjóra , kt. 251070-3189 , veitt fullt og ótakmarkað umboð til þess f.h . Bláskógabyggðar að undirrita lánssamning við Lánasjóð sveitarfélaga sbr. framangreint , sem og til þess að móttaka , undirrita og gefa út , og afhenda hvers kyns skjöl , fyrirmæli og tilkynningar , sem tengjast lántöku þessari , þ.m.t. beiðni um útborgun láns . Tilkynning Samgöngu - og sveitarstjórnarráðuneytisins , dags. 10. desember 2019 , um drög að frumvarpi til nýrra fjarskiptalaga sem eru til umsagnar til 6. janúar nk . Beiðni Skipulagsstofnunar dags. 19. nóvember 2019 um umsögn um tillögu að matsáætlun um Hagavatnsvirkjun . Áður á dagskrá á 246. fundi . Sveitarstjórn lýsir yfir ánægju með það að Skipulagsstofnun hafi samþykkt að fyrirhuguð framkvæmd fari í fullt ferli mats á umhverfisáhrifum eins og um væri að ræða framkvæmd í flokki A. Af hálfu sveitarstjórnar er ekki gerð athugasemd við fyrirliggjandi tillögu að matsáætlun hvað varðar þá umhverfisþætti sem áætlað er að meta . Sveitarstjórn óskar þó eftir að kannað verði hvaða áhrif framkvæmdin kemur til með að hafa á grunnvatnsstöðu á svæðinu og hvaða áhrif sveifla á vatnsyfirborði um allt að 5 metra komi til með að hafa hvað varðar fok jarðvegsefna og svifryksmengun . Sveitarstjórn leggur sérstaka áherslu á að ítarlega verði kannað hver áhrif framkvæmdarinnar kunna að verða á jarðvegsfok og svifryksmengun frá svæðinu . Tilkynning frá Landsneti hf , dags. 22. nóvember 2019 , varðandi kerfisáætlun 2020 - 2029 . Umsagnarfrestur er til 23. desember 2019 . Lög um tekjustofna sveitarfélaga – 1910019 Erindi Umhverfis - og samgöngunefndar Alþingis , dags. 29. nóvember 2019 , til umsagnar frumvarp til laga um breytingu á lögum um tekjustofna sveitarfélaga og sveitarstjórnarlögum ( forsendur úthlutana úr Jöfnunarsjóði ) , 391. mál . Tillaga til þingsályktunar fimm ára samgönguáætlun 434. mál og samgönguáætlun fyrir árin 2020 – 2034 , 435. mál – 1912016 Erindi Umhverfis - og samgöngunefndar Alþingis , dags. 9. desember 2019 , til umsagnar tillaga til þingsályktunar um fimm ára samgönguáætlun fyrir árin 2020 til 2024 , 434. mál og tillaga til þingsályktunar um samgönguáætlun fyrir árin 2020 til 2034 , 435. mál Sveitarstjórn fagnar því að í samgönguáætlun 2020 til 2024 skuli vera gert ráð fyrir fjármagni til að ljúka framkvæmdum við Reykjaveg og Skeiða - og Hrunamannaveg á milli Einholtsvegar og Biskupstungnabrautar árið 2020 . Á 2. tímabili samgönguáætlunar 2025 - 2029 er gert ráð fyrir fjármagni í færslu Biskupstungnabrautar á svæðinu við Geysi og Tungufljót . Nauðsynlegt er að sú áætlun haldist , en svæðið ber mjög illa þann umferðarþunga sem þar er í dag . Loks vill sveitarstjórn minna á að nauðsynlegt er að sveitarfélögin hafi aðkomu að ákvarðanatöku um hugsanleg veggjöld og útfærslu þeirra . Frumvarp til laga um um breytingu á lögum um málefni aldraðra , nr. 125 1999 ( öldungaráð ) , 383. mál . – 1912018 Erindi Velferðarnefndar Alþingis , dags. 4. desember 2019 , til umsagnar frumvarp til laga um um breytingu á lögum um málefni aldraðra , nr. 125 / 1999 ( öldungaráð ) , 383. mál . Frumvarp til laga um breytingu á lögum um hollustuhætti og mengunarvarnir , nr. 71998 436. mál – 1912017 Erindi Umhverfis - og samgöngunefndar Alþingis , dags. 9. desember 2019 , til umsagnar frumvarp til laga um breytingu á lögum um hollustuhætti og mengunarvarnir , nr. 7 1998 , með síðari breytingum ( viðaukar ) . 436. mál Sveitarstjórn Bláskógabyggðar tekur undir bókun heilbrigðisnefndar Suðurlands um frumvarpið .